CELEX: C2005/019/05
Language: sl
Date: 2005-01-22 00:00:00
Title: Sodba Sodišča (tretji senat) z dne 2. decembra 2004 v zadevi C-42/03: Komisija Evropskih skupnosti proti Kraljevini Španiji (Neizpolnitev obveznosti države — Ribolov — Ohranjanje in upravljanje virov — Nadzorni ukrepi za ribiške dejavnosti)

22.1.2005   
            
            
               SL
            
            
               Uradni list Evropske unije
            
            
               C 19/3
            
         
      SODBA SODIŠČA
   
   (tretji senat)
   z dne 2. decembra 2004
   v zadevi C-42/03: Komisija Evropskih skupnosti proti Kraljevini Španiji (1)
   
   (Neizpolnitev obveznosti države - Ribolov - Ohranjanje in upravljanje virov - Nadzorni ukrepi za ribiške dejavnosti)
   (2005/C 19/05)
   Jezik postopka: španščina
   V zadevi C-42/03 Komisija Evropskih skupnosti (zastopnika: T. van Rijn in S. Pardo Quintillán) proti Kraljevini Španiji (zastopnica: N. Díaz Abad), katere predmet je tožba zaradi neizpolnitve obveznosti na podlagi člena 226 ES, vložena dne 4. februarja 2003, je Sodišče (tretji senat) v sestavi M. A. Rosas, predsednik senata, J.-P. Puissochet (poročevalec), S. von Bahr, J. Malenovský in U. Lõhmus, sodniki, generalna pravobranilka: C. Stix-Hackl, sodni tajnik: R. Grass, dne 2. decembra 2004 razglasilo sodbo, katere izrek se glasi:
   
               1.
            
            
               S tem, da za vsako od ribolovnih let od 1990 do 1997 ni:
               
                           —
                        
                        
                           sprejela ustreznih natančnih določb za uporabo kvot, ki so ji bile dodeljene in začela z inšpekcijami, kakor tudi z drugim nadzorom, ki ga zahtevajo veljavne uredbe,
                        
                     
                           —
                        
                        
                           začasno prepovedala ribolova po izčrpanju kvot,
                        
                     
                           —
                        
                        
                           sprejela vseh kazenskih ali upravnih ukrepov, ki bi jih morala, proti kapitanom plovil, ki so kršili navedene uredbe ali proti vsem drugim osebam, odgovornim za tako kršitev,
                        
                     Kraljevina Španija ni izpolnila svojih obveznosti iz člena 5(2) Uredbe Sveta (EGS) št. 170/83 z dne 25. januarja 1983 o vzpostavitvi sistema Skupnosti za ohranjanje in upravljanje ribolovnih virov, člena 9(2) Uredbe Sveta (EGS) št. 3760/92 z dne 20. decembra 1992, ki vzpostavlja sistem Skupnosti na področju ribištva in ribogojstva, členov 1 in 11(1) in (2) Uredbe Sveta (EGS) št. 2241/87 z dne 23. julija 1987 o določanju ukrepov nadzora nad ribiškimi aktivnostmi, kakor tudi členov 2, 21(1) in (2) ter 31 Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema na področju skupne ribiške politike.
            
         
               2.
            
            
               Kraljevini Španiji se naloži plačilo stroškov.
            
         
      (1)  UL C 101, 26.4.2002.